Resultatet ble en enkel konstruksjon, lett bygget, med spanter av tre, kledd med finer og duk. Det ble brukt samme type motor som i Fox Moth og de samme ytre vingeseksjonner. Den ble opprinnelig betegnet som DH.84 «Dragon Moth», men markedsført som «Dragon». Prototypen ble også det første produksjonseksemplaret og ble brukt i kommersiell luftfart fra april 1933. Den kunne frakte 6 passasjerer, hver med 20 kg. bagasje og ble blant annet brukt på en rute London-Paris. Drivstoff-forbruket var bare noe over 60 liter i timen.